На основу члана 100. став 1. тачка 2. Закона о планирању и изградњи („Сл. гласник РС“, број 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14), члана 51. Одлуке о отуђењу, давању у закуп, прибављању и размени грађевинског земљишта у јавној својини општине („Службени гласник Града Врања“, број 6/16, 43/16 и 28/17), члана 32. Закона о локалној самоуправи („Службени гласник РС“, број 129/07, 83/14 - др. закон, 101/16 – др. закон и 47/18) и члана 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Грaда Врања“ број 11/13, 5/17 и 14/17), Скупштина општине Владичин Хан, на седници одржаној дана 07.10.2018. године, донела је

# Р Е Ш Е Њ Е

**1. ОТУЂУЈЕ СЕ НЕПОСРЕДНОМ ПОГОДБОМ** сувласнички део Општине Владичин Хан од грађевинског земљишта изван грађевинског подручја, и то:

- 8/74 дела од кп. бр. 556/9, која је укупне површине 77 м2, уписана у лист непокретности бр. 577 КО Репинце, у корист Станимира (Риста) Стојковића и Драгана (Станимир) Стојковића, обојица из Репинца, на основу геодетског елабората, а у циљу исправке граница суседних парцела.

**2.** Лица у чију корист се земљиште отуђује обавезна су да плате накнаду за отуђење земљишта у износу од 947,01 динара по 1м2.

**3.** Лица у чију корист се земљиште отуђује дужна су да у року од 30 дана од дана коначности решења о отуђењу земљишта закључе уговор о отуђењу са општином Владичин Хан.

**4.** Пре потписивања уговора о отуђењу са општином Владичин Хан лица у чију корист је земљиште отуђено дужна су да уплате на име накнаде за отуђење земљишта, за 8/74 дела предметне парцеле износ од **7.883,22** динара на рачун бр. 840-841151843-84 по моделу 97 са позивом на број одобрења 56 111 и доказ о уплати доставе имовинскоправној служби општинске управе Владичин Хан.

Ако лица у чију корист се земљиште описано у тачки 1. диспозитива овог решења отуђује, не закључе уговор у року од 30 дана од дана коначности решења, сматраће се да су одустала од захтева за куповину предметних парцела и ово решење ће се поништити.

**5.** Ово решење је коначно у управном поступку.

# О б р а з л о ж е њ е

Станимир (Риста) Стојковић и Драган (Станимир) Стојковића, обојица из Репинца, поднели су захтев надлежном органу Општинске управе Владичин Хан за куповину непосредном погодбом грађевинског земљишта изван грађевинског подручја у јавној својини. У захтеву су навели да су у циљу исправке граница суседних парцела заинтересовани да непосредном погодбом купe 8/74 дела кп. бр. 556/9 КО Репинце чији је сувласник општина Владичин Хан.

Уз захтев су приложили препис листа непокретности бр. 577 КО Репинце и препис листа непокретности бр. 251 КО Репинце, геодетски елаборат исправке граница суседних парцела, сагласност општинског правобранилаштва општине Владичин Хан М.бр. 8/18 од 17.09.2018 и информацију о локацији Одељења за урбанизам,

имовинскоправне, комуналне и грађевинске послове IV Број: 350-85/18-03 од 07.08.2018.

По службеној дужности овај орган прибавио је обавештење локалне пореске администрације Владичин Хан бр. 43-14/02-IV-2018 од 02.10.2018. о процени тржишне вредности непокретности.

Поступајући по поднетом захтеву надлежан орган је у поступку који је претходио доношењу решења на основу приложених и изведених доказа утврдио следеће чињенично стање:

- да су Станимира (Риста) Стојковића и Драгана (Станимир) Стојковића, обојица из Репинца, сувласници са по ½ дела на кп. бр. 556/2 КО Репинце, а што се утврђује увидом у препис листа непокретности бр. 251 КО Репинце издатог од стране Републичког геодетског завода – Службе за катастар непокретности Владичин Хан;

- да су Станимира (Риста) Стојковића и Драгана (Станимир) Стојковића, обојица из Репинца, сувласници са по 33/74 дела, a општина Владичин Хан сувласник са 8/74 дела на кп. бр. 556/9 КО Репинце, а што се утврђује увидом у препис листа непокретности бр. 577 КО Репинце издатог од стране Републичког геодетског завода – Службе за катастар непокретности Владичин Хан;

- да је израђен геодетски елаборат исправке граница суседних парцела од стране Геодетског бироа „ГЕОБАКС“ Владичин Хан којим је кп. бр. 556/9 КО Репинце у површини од 77 м2 предвиђена за припајање на кп.бр. 556/2 КО Репинце чији су сувласници Станимир (Риста) Стојковић и Драган (Станимир) Стојковић, обојица из Репинца;

- да кп. бр. 556/9 КО Репинце не испуњава услове за посебну грађевинску парцелу и није у појасу саобраћајне регулације, а што је утврђено из информације о локацији Одељења за урбанизам, имовинскоправне, комуналне и грађевинске послове IV Број: 350-85/18-03 од 07.08.2018;

- да је кп. бр. 556/9 КО Репинце површине 77 м2 и мање је површине од површине парцеле 556/2 КО Репинце која износи 350 м2, а којој се исправком граница суседних катастарских парцела припаја;

- да је општинско правобранилаштво општине Владичин Хан дало сагласност М.бр. 8/18 од 17.09.2018. за исправку граница суседних парцела и то кп. бр. 556/9 КО Репинце и кп. бр. 556/2 КО Репинце.

С обзиром да је одредбом члана 100. став 1. тачка 2. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14) предвиђено да се грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела, а како је утврђено да су у конкретном случају испуњени сви услови, одлучено је као у диспозитиву овог решења.

Накнада за отуђење предметне парцеле одређена је од стране локалне пореске администрације Владичин Хан обавештењем бр. 43-14/02-IV-2018 од 02.10.2018.

**ПОУКА О ПРАВНОМ СРЕДСТВУ:** Против овог решења не може се изјавити жалба, али се може покренути управни спор тужбом код Управног суда у Београду – одељење у Нишу, у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-145/9/18-I**

**ПРЕДСЕДНИЦА**

**Данијела Поповић**